section_heading: Ministar narodnog prosvjećenja i propagande
paragraph_text: Hegemonijske ambicije Ministarstva propagande vidljive su i u odjelima koje je Goebbels stvorio: novine, radio, film, kazalište, glazba, književnost i tiskarstvo. Za svako od tih polja je stvoren novi Reichskammer, a vođa komore postao je stručnjak iz tog područja (najčešće manje poznati nacist), koji se morao brinuti i za eliminiranje Židova, liberala, socijalista i praktičara tzv. "izopačene umjetnosti kao što su apstraktno slikarstvo i ekspresionizam, a u glazbi dodekafonija.<ref>Komore koje je Goebbels stvrio bile su Komora za film, Komora za vizualnu umjetnost, Komora za teatar, Komora za radio, Komora za tisak, Komora za glazbu i Komora za književnost. Sve one su bile ogranci Komore za kulturu. (Hans Fritzsche, "Dr. Goebbels i njegovo Ministarstvo", u originalu izdano kao "Dr. Goebbels und sein Ministerium," 1934., a na internetu je dostupno ovdje Značajan primjer jednog vođe komore je slavni skladatelj Richard Strauss, koji je vodio Komoru za glazbu. Goebbelsove naredbe, bar fizički dio, izvršavala je paravojna organizacija SA, zbog koje su, kao i zbog koncentracijskih logora, mnogi prominentni Židovi emigrirali iz Reicha u druge zemlje, a pratili su ih mnogi socijalisti i liberali. Neki nežidovski antinacisti su, zbog dobrih veza, uspjeli preživjeti do sredine 1930-ih, no i oni su na kraju ubijeni ili mučeni.